
ROMÂNIA








JUDETUL TIMIŞ





  

MUNICIPIUL TIMISOARA

SERVICIUL ŞCOLI  SPITALE BAZE SPORTIVE


 NR. SC2021-17745/24.06.2021
RAPORT DE SPECIALITATE
privind împuternicirea Comisiei de Negociere cu Terţii a Consiliului Local al Municipiului Timișoara în vederea negocierii  închirierii  spaţiului din  imobilul situat în Bv. Revoluţiei nr. 2 - Str. Cicio Pop nr. 2, aflat în proprietatea  Companiei Naţionale Poşta Română  S.A., în scopul  asigurării procesului de învăţământ în condiţii optime al Colegiului  Naţional  Pedagogic „Carmen Sylva”
     
Având în vedere Referatul de aprobare al proiectului de hotărâre cu nr. .................. al Primarului Municipiului Timişoara şi Proiectul de hotărâre privind împuternicirea de către Consiliul Local al Municipiului Timişoara, a Comisiei de Negociere cu Terţii, în vederea negocierii  închirierii  spaţiului din  imobilul situat în Bv. Revoluţiei nr. 2 - Str. Cicio Pop nr. 2, aflat în proprietatea  Companiei Naţionale Poşta Română  S.A., în scopul  asigurării procesului de învăţământ în condiţii optime al Colegiului  Naţional  Pedagogic „Carmen Sylva”,
Facem următoarele precizări:
     Colegiul Naţional  Pedagogic „Carmen Sylva” îşi desfăşoară activitatea în imobilul din Bv. C.D. Loga nr. 45, pe nivelele de învăţământ primar, gimnazial şi liceal. 

    
Prin adresele cu nr. 5126/05.11.2020 și nr.2647/16.06.2021, înregistrate la Municipiul Timișoara sub nr. SC2020/26356/10.11.2020 respectiv SC2021-16991/16.06.2021,  conducerea   Colegiului  Naţional  Pedagogic „Carmen Sylva” ne-a adus la cunostință  următoarele:

     -  în clădirea  din Bv. C.D. Loga nr. 45, urmează cursuri 1492 de elevi  grupați în 56 de  clase: 20 de clase ciclu primar-497 elevi, 17 clase de ciclu gimnazial -445 de elevi și 19 clase  de liceu-550 de elevi; 

     - prin introducearea  clasei pregătitoare  în cadrul ciclului primar, spațiile pentru desfășurarea  activităților de învățământ  au devenit o reală problemă, afectând calitatea procesului instructiv- educativ, în momentul de față  activitățile de învățământ desfășurându-se  în spații improvizate  în cadrul cantinei,internatului și spălătoriei.

     
Având în vedere  situația deficitară a spațiilor  de învățământ  ale Colegiului  Naţional  Pedagogic „Carmen Sylva”, expusă mai sus, conducerea unității a solicitat luarea unor măsuri urgente  pentru închirierea și punerea la dispoziție a minim 20 de săli de clasă  situate  în  spațiul în care a funcționat  fostul Liceu de Poștă și Telecomunicații, aflat  în  imobilul  din Bv. Revoluţiei nr. 2 - Str. Cicio Pop nr.2, proprietatea  Companiei Naţionale Poşta Română  S.A.
     
Intenția  de închiriere a  spațiilor  în care a funcționat fostul Liceu de Poștă, aflate în proprietatea  Companiei Naţionale Poşta Română  S.A, a fost  demarată  de municipalitate  în  anul 2020  prin  adoptarea Hotărârii  Consiliului Local nr. 50/07.02.2020, prin  care  a fost împuternicită Comisia de Negociere cu Terţii a  Consiliului Local al Municipiului Timişoara, să analizeze /negocieze oferta de închiriere a spaţiului din  imobilul  situat în  Bv. Revoluţiei nr. 2 - Str. Cicio Pop nr.2, aflat în proprietatea  Companiei Naţionale Poşta Română  S.A., în scopul  asigurării procesului de învăţământ în condiţii optime al  Colegiului  Naţional  Pedagogic „Carmen Sylva”.

     
Compania  Naţională Poşta Română S.A. a înregistrat la Municipiul Timişoara sub nr. SC2020-2781/05.02.2020, Scrisoarea  de intenţie nr. 136/880/05.02.2020  prin care  si-a exprimt disponibilitatea  de a închiria  spaţiul (spaţiul în care a funcţionat fostul Liceu de Poștă și Telecomunicații)  în suprafaţă de 2874,98 mp, situat în imobilul din Timişoara Bv. Revoluţiei nr. 2- Str. Cicio Pop nr. 2, la preţul  de 10 euro/mp, aflat în proximitatea Colegiului  Naţional  Pedagogic „Carmen Sylva”.
     
Întrucât mandatul consilierilor locali din legislatura 2016-2020, care făceau parte din  Comisia de negociere cu terții,  a încetat ca urmare a  alegerilor locale  din 27 septembrie 2020, negocierea  condiților de  închiriere  a  spaţiului în care a funcţionat cu contract de inchiriere fostul Liceu  de Poștă și Telecomunicații,  în suprafaţă de 2874,98 mp, situat în imobilul din Timişoara Bv. Revoluţiei nr. 2- Str. Cicio Pop nr. 2, nu a mai fost finalizată.
    
În aceste condiții  se impune împuternicirea Comisiei de Negociere cu Terții  a Consiliului local, constituită în baza HCL nr. 21/26.01.2021, să  negocieze închirierea  spaţiului din  imobilul situat în Bv. Revoluţiei nr. 2 - Str. Cicio Pop nr. 2, aflat în proprietatea  Companiei Naţionale Poşta Română  S.A., în scopul  asigurării procesului de învăţământ în condiţii optime al Colegiului  Naţional  Pedagogic „Carmen Sylva” .
      
Potrivit art.20 alin.1 din Legea Educaţiei Naţionale nr.1/2011 actualizată, autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea.

     
De asemenea, art. 129  alin 1), alin 2) lit d) şi  alin 7 ) pct 1  din   Ordonanța de Urgență a Guvernului  nr. 57/2019 -  privind  Codul Administrativ prevede:
„Articolul 129 Atribuţiile consiliului local

(1) Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale.
 (2) Consiliul local exercită următoarele categorii de atribuţii:

d)atribuţii privind gestionarea serviciilor de interes local
(7) În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind:

a)educaţia;” 

       
Având în vedere cele expuse mai sus și faptul că municipalitatea nu dispune de un alt  spaţiu în proximitatea Colegiului Naţional Pedagogic „Carmen Sylva” pentru a fi pus la dispoziția acestuia, apreciem că proiectul de hotărâre privind împuternicirea Comisiei de Negociere cu Terţii, în vederea negocierii  închirierii  spaţiului din  imobilul situat în Bv. Revoluţiei nr. 2 - Str. Cicio Pop nr. 2, aflat în proprietatea Companiei Naţionale Poşta Română S.A., în scopul  asigurării procesului de învăţământ în condiţii optime al Colegiului Naţional Pedagogic „Carmen Sylva”, îndeplineşte condiţiile pentru a fi supus dezbaterii și aprobării în plenul Consiliului Local al Municipiului Timişoara.

